Om ’n man te verander
JY LEES NOU Om ’n man te verander
Toemaar, wag maar, dink sy, as ons eers getroud is, sal ek hom verander. Al daardie slegte gewoontes en gemaniertes van hom.
“Net ná die troue,” hoor jy haar vir ’n vriendin oor die telefoon sê, “het hy nogals goed reggekom, bedagsaam en als.” Helaas, dit was van korte duur, so twee weke ... Want net toe sy gedink het sy’t jou nou mooi verander, toe verander jy terug.
“Moenie nou stilstuipe kry nie,” waarsku sy betyds. “En haal jou voete van die koffietafel af! Sies, man, ons koek en tee om hierdie tafel ...” Jy’s bewus daarvan dat sy en haar vriendinne, veral haar vriendinne, om die tafel koek en tee. Meer koek as tee, as iemand jou sou vra.
“Jy sal mooi lyk in lila ...” het sy klaar besluit.
En bel tog as jy gaan laat wees ... Dit klink soos ’n refrein: “Hoekom kan jy nie net bél as jy gaan laat wees nie?”
“En terwyl ek nou daaraan dink: Jy’t my lanklaas verras ...”
Dit werk wragtig nie ... Kom ek vryf dan maar jou rug, bied jy aan. Mmm, sê sy. Net daar, hou dit daar ...